**Слезовите** (науч. *Malvaceae*) се фамилија на скриеносемени (цветни) растенија со преку 200 родови во кои се распоредени приближно околу 2.300 видови. Најголемите родови по број на видови се *Hibiscus* (300 видови), *Sterculia* (250), *Dombeya* (225), *Pavonia* (200) и *Sida*).

Систематика
-----------

Систематиката на *Malvaceae* е многу контроверзна. Според традиционалната поделба на оваа фамилија *sensu stricto* таа се состои од многу хомогена и кладистички монофилетска група. Меѓутоа, *sensu lato*, врз основа на молекуларните техники, се покажа дека фамилиите *Bombacaceae*, *Tiliaceae*, и *Sterculiaceae*, кои отсекогаш се сметале за блиски на слезовите *sensu stricto*, не се монофилетски групи. Поради ова, *Malvaceae* се прошири и ги вклучи сите овие фамилии со цел да се добие една монофилетска група. Според оваа систематика, *Malvaceae* вклучува многу поголем број на родови. Според вториот начин на класификација, оваа фамилија е поделена на следниот начин:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 

|  |  |  |  |  |  |  |  |
| --- | --- | --- | --- | --- | --- | --- | --- |
|  | 

|  |  |
| --- | --- |
|  | **Byttnerioideae**: 26 родови, 650 видови. Пантропски, особено Јужна Америка |
|  |
|  | **Grewioideae**: 25 родови, 770 видови. Пантропска. |
|  |

 |
|  |
| ♦ | 

|  |  |
| --- | --- |
|  | **Sterculioideae**: 12 родови, 430 видови. Пантропска. |
|  |
|  | **Tilioideae**: 3 родови, 50 видови. Северни умерени региони и Средна Америка |
|  |
|  | **Dombeyoideae**: Околу 20 родови со приближно 380 вида. Палеотропска, особено во Мадагаскар и Маскаренските Острови |
|  |
|  | **Brownowioideae**: 8 родови со приближно 70 вида. Особено палеотропска. |
|  |
|  | **Helicteroideae**: 8 до 10 родови, 10 до 90 видови. Тропска, особено југоисточна Азија. |
|  |
| ♦ | 

|  |  |
| --- | --- |
|  | **Malvoideae**: 78 родови, 1,670 видови. Умерени до тропски региони. |
|  |
|  | **Bombacoideae**: 12 родови, 120 видови. Тропкси, особено Африка и Америка |
|  |

 |
|  |

 |
|  |

 |
|  |

Опис
----

Повеќето видови се тревки или грмушки, но некои се дрвја и лијани. Листовите се последователни, често палматно поделени или сложени и палматно венирани. Рабовите може да се целокрајни, но кога тие се рассечени, една лисна вена завршува на т.н. малвоиден заб. Присутни се прилисници. Стеблата содржат мукусни канали и празнини. Присутни се најчесто стелатни трихоми.

Цветовите најчесто се образуваат на целосни или нецелосни аксиларни соцветија, кои обично се редуцирани до еден единствен цвет, но може да се и каулифлорни, опозитифолни или терминални. Често носат прицветни листови (брактеи). Може да се еднополови или хермафродитни и обично се актиноморфни, често асоцирани со забележливи брактеи, формирајќи притоа епикаликс. Обично поседуваат по 5 валватни чашкини ливчиња (најчесто базално конатни). Имаат 5 имбрикатни венечни ливчиња. Прашниците се 5 или повеќе на број, конатни барем во нивната основа, но често формираат цевка околу плодниците. Плодниците се состојат од две до повеќе конатни плодни ливчиња (карпели). Јајчникот е натцветен, со осна плацентација. Имаат капитатни или лобирани устенца (стигми). Цветовите имаат нектариуми составени од многу тенко спакувани жлездени влакненца, обично позиционирани на венечните ливчиња. Плодот е најчесто локулицидна капсула (кутијка), шизокарп или оревче.

* Стелатни трихоми на долната страна од исушен лист на Malva alcea.Стелатни трихоми на долната страна од исушен лист на *Malva alcea*.
* Плод - локулицидна кутијка кај растението дуријан.Плод - локулицидна кутијка кај растението дуријан.
* Цветен дијаграм на Malva sp.Цветен дијаграм на *Malva sp.*
* Соцевтие на Hibiscus moscheutosСоцевтие на *Hibiscus moscheutos*

Употреба
--------

Неколку вида се плевели во земјоделството, како *Abutilon theophrasti* и *Modiola caroliniana*. Памукот (4 вида на *Gossypium*), кенафата (*Hibiscus cannabinus*) и бамјата (*Abelmoschus esculentus*) се важни земјоделски култури. Плодовите и листовите на баобабот се јадливи. Цветовите на црниот слез (*Malva silvestris*) и белиот слез (*Althaea sp.*) се користат за подготовка на лековити чаеви.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85080231
* GND: 4349368-3
* SUDOC: 031533833
* BNF: cb12273042w (податоци)
* NKC: ph316251
* BNE: XX545230

 |

 |